Өлзийхутагийн Чойжилсүрэн

Өлзийхутагийн Чойжилсүрэн (1927 онд Намнан уулын хошууны нутаг буюу одоогийн Булган аймгийн Баян-Агт сумын Дандар гэдэг газар төрж, 2005 оны 9-р сарын 4-нд нас барсан) - БНМАУ-ын дэслэгч генерал.  

 Намтар 
1937-1943 онд бага, дунд сургууль, 1947-1950 онд ДЯЯ-ны төв сургууль, 1958-1963 онд ЗХУ-ын УАХХ-ны дээд сургууль төгссөн, хуульч мэргэжилтэй. 1950-1958 онд ДЯЯ-нд сайдын нарийн бичгийн дарга, ахлах төлөөлөгч, 1962-1973 онд УАХЕГ-т тасаг, хэлтсийн даргаар ажиллав. 

1973-1976 онд дипломат албанд ажиллажээ. 

1976-1981 онд УАХЕГ-ын орлогч, Гадаад тагнуулын газрын дарга, НАХЯ-ны нэгдүгээр орлогч сайд, УАХЕГ-ын дарга.

1981-1982 онд НАХЯ-ны сайд, 1982-1988 онд МАХН-ын Төв Хороонд хэлтсийн эрхлэгч, 1988-1991 онд БНМАУ-аас Польш улсад Элчин сайдаар тус тус ажиллаж байсан. 

Дэслэгч генерал цолтой. Сүхбаатарын одон 2 удаа болон Байлдааны гавьяаны улаан туг, Байлдааны одон, бусад медалиар шагнагджээ.

Ангилал:Польш дахь Монголын элчин сайд
Ангилал:Монголын дэслэгч генерал
Ангилал:Монголын хуульч
Ангилал:БНМАУ-ын байлдааны гавьяаны одон шагналтан
Ангилал:БНМАУ-ын байлдааны гавьяаны улаан тугийн одон шагналтан
Ангилал:Сүхбаатарын одон шагналтан
Ангилал:Булганыхан
Ангилал:Түшээт хан аймгийн хүн
Ангилал:Монголчууд
Ангилал:1927 онд төрсөн
Ангилал:2005 онд өнгөрсөн